CELEX: 31982R3186
Language: el
Date: 1982-11-25 00:00:00
Title: Κανονισμός (EOK) αριθ. 3186/82 τής Επιτροπής τής 25ης Νοεμβρίου 1982 περί τού εφαρμοστέου καθεστώτος στίς εισαγωγές στή Γαλλία ορισμένων προϊόντων καταγωγής Σρί Λάνκα

Avis juridique important

|

31982R3186

Κανονισμός (EOK) αριθ. 3186/82 τής Επιτροπής τής 25ης Νοεμβρίου 1982 περί τού εφαρμοστέου καθεστώτος στίς εισαγωγές στή Γαλλία ορισμένων προϊόντων καταγωγής Σρί Λάνκα  

Επίσημη Εφημερίδα αριθ. L 338 της 30/11/1982 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 3186/82 ΤΗΣ ΕΠΙΤΡΟΠΗΣ  της 25ης Νοεμβρίου 1982  περί του εφαρμοστέου καθεστώτος στις εισαγωγές στη Γαλλία ορισμένων προϊόντων καταγωγής Σρί Λάνκα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί κοινού καθεστώτος εισαγωγών κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 920/81 (2), και ιδίως τα άρθρα 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στη Γαλλία, ενδυμάτων (κατηγορίας 26), καταγωγής Σρί Λάνκα, ξεπέρασαν τα επίπεδα που καθορίσθηκαν στην παράγραφο 3 του εν λόγω άρθρου·  ότι, μετά από διαβουλεύσεις που διεξήχθησαν με τη Σρί Λάνκα, πρέπει τα προϊόντα αυτά να υπαχθούν σε ποσοτικό περιορισμό για το έτος 1982·  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από σύστημα διπλού ελέγχου σύμφωνα με τη διαδικασία που καθορίζεται στο παράρτημα V του εν λόγω κανονισμού·  ότι τα εν λόγω προϊόντα που εξήχθησαν από τη Σρί Λάνκα μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από το ποσοτικό όριο του έτους 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία των προϊόντων της κατηγορίας που περιλαμβάνεται στο παράρτημα, καταγωγής Σρί Λάνκα, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, που απεστάλησαν από τη Σρί Λάνκα προς τη Γαλλία μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη προσκομίσεως φορτωτικής ή άλλου εγγράφου που αποδεικνύει ότι η αποστολή πραγματοποιήθηκε κατά τη διάρκεια της εξεταζόμενης περιόδου·  2. Οι εισαγωγές των προϊόντων που αποστέλλονται από τη Σρί Λάνκα προς τη Γαλλία μετά την έναρξη ισχύος του παρόντος κανονισμού υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από τη Σρί Λάνκα από την 1η Ιανουαρίου 1982 και τίθενται σε ελεύθερη κυκλοφορία αφαιρούνται από το αντίστοιχο ποσοτικό όριο που θεσπίσθηκε για το έτος 1982.  Άρθρο 3  Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Νοεμβρίου 1982.  Για την Επιτροπή  Francois-Xavier ORTOLI  Αντιπρόεδρος  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 98 της 9. 4. 1981, σ. 1.  ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία   // Κλάση του  Κοινού  Δασμολογίου   // Κώδικας  ΝΙΜΕΧΕ  (1982)   // Περιγραφή εμπορευμάτων   // Τρίτες  χώρες   // Κράτη  μέλη   // Μονάδες  // Ποσοτικά  όρια από  1ης Ιανουαρίου έως  31ης Δεκεμβρίου  1982  //   //   //   //   //   //   //   //   // 26   // 60.05  Α ΙΙ β) 4 γγ) 11  22  33  44  //   // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  Α. Ενδύματα εξωτερικά και συμπληρώματα του ενδύματος:  ΙΙ. Έτερα  // Σρί Λάνκα  // F  // 1 000 τεμάχια  // 200  //  // 61.02  Β ΙΙ ε) 4 ββ)  γγ)  δδ)  εε)   //  60.05-45, 46, 47, 48  61.02-48, 52, 53, 54  // Εξωτερικά ενδύματα γυναικών, κορασίδων και μικρών παιδίων:  Β. Έτερα:  Φορέματα υφασμένα και φορέματα πλεκτά, δια γυναίκας, κορασίδας και μικρά παιδία (έτερα των βρεφών), εξ ερίου, βάμβακος ή συνθετικών ή τεχνητών υφαντικών ινών  //   //   //  //   //   //   //   //   //   //   //   //